สวัสดีค่ะ หนูขอถามหน่อยค่ะ พอดีหนูฉี่เสร็จก็ปกติดีแต่พอล้างทำความสะอาดน้องสาว มันเหมือนเศษเลือดสีน้ำตาลเล็กๆปนออกมาด้วยค่ะ เป็นคล้ายๆก่อนประจำเดือนมา มีหน่วงๆท้องน้อยด้วย อาการพวกนี้อันตรายมั้ยคะ
สวัสดีค่ะ เลือดสีน้ำตาลปริมาณเล็กน้อย ที่ออกจากช่องคลอด อาจเกิดจาก- เป็นอาการก่อนการมีประจำเดือนมา- เป็นเลือดออกช่วงไข่ตก- เป็นอาการของการตั้งครรภ์ คือเป็นเลือดล้างหน้าเด็ก- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น- มีการอักเสบติดเชื้อในโพรงมดลูก แต่มักมีตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น มักพบในวัยกลางคนขึ้นไป- ผลจากการใช้ยาฮอร์โมนต่างๆ เช่น ยาเม็ดกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติหากอยู่ในช่วงใกล้วันที่ประจำเดือนควรจะมา และหลังจากนี้ 1-2 วัน ได้มีเลือดประจำเดือนสีแดงออกมา ก็ถือว่าปกติค่ะแต่หากไม่ได้อยู่กใล้ช่วงวันที่ที่ประจำเดือนควรจะมา และเลือดที่ออกเป็นเพียงแค่ 1-2 วัน แล้วหายไป อาจเป็นเลือดออกช่วงไข่ตก หรือเลือดล้างหน้าเด็กก็ได้แต่หากเลือดที่ออกมีปริมาณมากขึ้น หรือออกนานติดต่อกันนานหลายวัน หรือมีปวดท้องน้อยต่อเนื่อง ก็ควรไปพบสูติ-แพทย์เพื่อตรวจหาสาเหตุค่ะ